มีตกขาวเป็นสีขาวขุ่นๆแต่ไม่มีกลิ่นแล้วมีเพศสัมพันธ์กับแฟนแล้วเดือนนี้ประจำเดือนยังไม่มาจะท้องไหมค่ะ
สวัสดีค่ะ อาการตกขาวสีขุ่นดังกล่าวมา อาจจะเป็นตกขาวปกติแต่ถ้าตกขาวสีเปลี่ยนไปจากสีขาว มีกลิ่น หรือก่อให้เกิดอาการคันระคายเคือง อาจมีสาเหตุจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดโดยตกขาวไม่ได้เป็นอาการที่บ่งบอกถึงการตั้งครรภ์ถ้าประจำเดือนมาช้า ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หรือไปยืนยันที่รพ.อีกครั้งสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์